
PUS în acord cu Strategia și Caietele de sarcini !!!

Avizat de Juridic !!!

PROIECT

Contract de furnizare produse – LOT ......
A.N.P.C.: nr. ......... din ............2026
PREAMBUL:
În temeiul Legii nr. 98/2016 privind achizițiile publice şi H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publica din Legea nr. 98/2016, s-a încheiat prezentul contract de furnizare, între:
1. PĂRȚILE CONTRACTANTE:
AUTORITATEA NAŢIONALĂ PENTRU PROTECŢIA CONSUMATORILOR (A.N.P.C.),  cu sediul în Mun. Bucureşti, B-dul. Aviatorilor, nr. 72, Sector 1, cod fiscal 4266502, cont RO43TREZ23A510103710102X, deschis la Trezoreria Sectorului 1 reprezentată legal prin dl. BÉKÉSI Csaba Lajos, având functia de Preşedinte, în calitate de Achizitor, denumită în continuare Autoritate contractantă/Achizitor, pe de o parte,
şi

S.C. ........... S.R.L., cu sediul în ........., județ .........., cod poștal ..................., CUI ............., număr de înregistrare la Registrul Comerțului ............, tel: ......................, e-mail: ......................, cont de Trezorerie .................., deschis la Trezoreria ..............., reprezentată prin ....................., având funcția de ................., în calitate de Furnizor, pe de altă parte.
2. DEFINIŢII

2.1- În prezentul contract următorii termeni vor fi interpretaţi astfel:

a) Achizitor şi Furnizor - părţile contractante, aşa cum sunt acestea numite în prezentul contract;

b) contract - reprezintă prezentul contract şi toate Anexele sale; 

c) forţa majoră – este orice eveniment extern, imprevizibil, absolut, invincibil si inevitabil, care  impiedica  executarea obligatiilor ce le revin partilor, potrivit prezentului contract si este constatat de o autoritate competenta;

d) preţul contractului - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

e) produse – echipamentele, mașinile, utilajele, orice alte bunuri cuprinse în contract sau anexa/anexele la prezentul contract, pe care furnizorul se obligă, prin contract, să le furnizeze achizitorului;

f) servicii – servicii aferente livrării produselor, respectiv activitățile legate de furnizarea produselor, cum ar fi transportul, asigurarea, instalarea, punerea în funcțiune, asistența tehnică în perioada de garanție și orice asemenea obligații care revin furnizorului prin contract;

g) origine – locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau ambalare majoră și esențială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor și serviciilor poate fi distinctă de naționalitatea furnizorului;

h) destinație finală – locul unde furnizorul are obligația de a furniza produsele;

i) zi - zi calendaristică; an - 365 de zile.

j) prin conflict de interese se înţelege orice situaţie în care membrii personalului autorităţii contractante sau ai furnizorului care acţionează în numele autorităţii contractante, care sunt implicaţi în desfăşurarea procedurii de atribuire sau care pot influenţa rezultatul acesteia au, în mod direct sau indirect, un interes financiar, economic sau un alt interes personal, care ar putea fi perceput ca element care compromite imparţialitatea ori independenţa lor în contextul procedurii de atribuire;

k) penalitate contractuală- despăgubirea stabilită în contract, plătibilă de către una din părțile contractante către cealaltă parte, în caz de neîndeplinire, îndeplinire necorespunzătoare sau cu întârziere a obligațiilor din contract (majorări de întârziere și/sau daune-interese).
3. INTERPRETARE
3.1 În prezentul contract, cu excepţia unei prevederi contrare, cuvinte la forma singular vor include forma de plural şi vice-versa, acolo unde acest lucru este permis de context.

3.2 Termenul “zi“/“zile“ sau orice referire la zile reprezintă zile calendaristice dacă nu se specifică în mod diferit.
4. OBIECTUL CONTRACTULUI

4.1 Obiectul prezentului contract îl constituie achiziționarea unui „.................”.
4.2 Furnizorul se obligă să furnizeze, respectiv să vândă, să livreze, să instaleze și să pună în funcțiune echipamentul, inclusiv instruirea personalului pentru utilizarea acestuia.
4.3 Achizitorul se obligă să achiziţioneze, respectiv să cumpere şi să plătească preţul convenit în prezentul contract.

5. DOCUMENTELE CONTRACTULUI

5.1 Documentele contractului, anexe ale acestuia, sunt:

a) Caietul de sarcini, inclusiv clarificările și/sau măsurile de remediere aduse până la depunerea ofertelor ce privesc aspectele tehnice si financiare – Anexa 1,
b) Propunerea tehnică - Anexa 2,
c) Propunerea financiară - Anexa 3,
d) Garanția de bună execuție,
e) actele adiționale, dacă este cazul,
f) alte documente, dacă este cazul.
5.2 În cazul în care există contradicții între documentele de mai sus, prevederile acestora se vor aplica în ordinea de precedență indicată mai sus.

6. PREŢUL CONTRACTULUI
6.1 Prețul pentru îndeplinirea prezentului contract, plătibil furnizorului de către achizitor, este de ............ lei fără TVA, la care se va adăuga TVA în sumă de ............ lei, rezultând o valoare totală a contractului de ........... lei cu TVA. 

7. DURATA CONTRACTULUI 

7.1 Durata prezentului contract, respectiv perioada în care se vor livra, instala și pune în funcțiune produsele, inclusiv instruirea personalului pentru utilizarea echipamentului, este de cel mult ........... de zile de la data semnării contractului de furnizare, dar nu mai târziu/fără a se depăși data de 15 decembrie 2026. Produsele vor fi livrate într-o singură etapă (nu se admit livrări parțiale).

8. VALABILITATEA CONTRACTULUI
8.1 Prezentul contract încetează să producă efecte la momentul îndeplinirii tuturor obligațiilor asumate de părțile contractante.
9. OBLIGAŢIILE FURNIZORULUI

9.1 Furnizorul se obligă să furnizeze, să instaleze și să pună în funcțiune produsul/echipamentul ofertat conform caietului de sarcini, la standardele şi sau performanţele prezentate în ofertă, cu respectarea Specificațiilor tehnice, în cel mult ....... de zile de la data semnării contractului de furnizare, dar nu mai târziu/fără a se depăși data de 15 decembrie 2026.
9.2 Furnizorul are obligația să livreze, să instaleze și să pună în funcțiune produsele la adresa: Direcția Tehnică Laborator Larex, Metale Prețioase, Pietre Prețioase și Proces Kimberley (DTLLMPPPPK), str. Fabrica de chibrituri, nr. 30, poarta 3 (prin str. Constantin Miculescu) sector 5, București.
9.3 La livrare produsele trebuie să fie însoțite de documentele menționate în Caietul de sarcini.

9.4 Furnizorul va asigura instruirea pentru utilizarea echipamentului, pentru 1 până la 3 persoane, la sediul DTLLMPPPPK, în interiorul temenului menționat la art. 9.1.
9.5 Pentru produsele furnizate, în perioada de garanție, se va asigura repararea/service-ul sau înlocuirea echipamentului, după caz, ori a oricărei componente defecte a echipamentului, fără costuri suplimentare în sarcina achizitorului. În perioada de garanție, furnizorul va asigura și suportul tehnic.

9.6 În perioada de garanţie, Furnizorul trebuie să soluționeze solicitările beneficiarului în termen de 72 ore în cazul defecţiunilor apărute, excepție situațiile în care este necesară schimbarea unor componente care trebuie comandate la fabricant.

10. OBLIGAŢIILE ACHIZITORULUI

10.1 Achizitorul se obligă să achite contravaloarea produsului livrat și recepționat, în conformitate cu prevederile prezentului contract.
10.2 Achizitorul va efectua recepția produsului la sediul DTLLMPPPPK.
11. RECEPŢIE ŞI VERIFICĂRI

11.1 Achizitorul va efectua recepția produsului la sediul DTLLMPPPPK, adresa: str. Fabrica de chibrituri, nr. 30, poarta 3 (prin str. Constantin Miculescu) sector 5, București.

11.2 Recepţia va consta în verificarea cantitativă şi calitativă a echipamentelor contractate și va fi efectuată după livrarea, instalarea și punerea în funcțiune a acestora, inclusiv instruirea personalului pentru utilizarea echipamentului, de către reprezentanţii desemnaţi ai achizitorului, împreună cu reprezentantul furnizorului.

11.3 Recepţia va fi finalizată prin încheierea unui proces-verbal de recepţie semnat de reprezentanţii furnizorului şi cei ai achizitorului.
11.4 Dacă produsul nu corespunde specificaţiilor din oferta propusă, achizitorul are dreptul să îl respingă, iar furnizorul are obligaţia, fără a modifica preţul contractului, să înlocuiască produsul refuzat în termen de 15 de zile, cu suportarea tuturor cheltuielilor aferente.           
12. GARANŢIA PRODUSELOR

12.1 Garanţia echipamentelor livrate cade în răspunderea Furnizorului pe toată perioada de garanţie ofertată, respectiv .................. luni. Perioada de garanţie începe de la data semnării procesului verbal de recepție.
12.2 În perioada de garanție Furnizorul va asigura întreţinerea şi repararea/service-ul sau înlocuirea echipamentului, după caz, ori a oricărei componente defecte a echipamentului, fără costuri suplimentare în sarcina achizitorului. În perioada de garanție, furnizorul va asigura și suportul tehnic. 
13. GARANȚIA DE BUNĂ EXECUȚIE A CONTRACTULUI
13.1 Prestatorul se obligă să constituie garanția de bună execuție a contractului în termen de 5 zile lucrătoare de la data semnării contractului de ambele părți,  în cuantum de 3% din prețul contractului fără TVA. Acest termen poate fi prelungit la solicitarea justificată a contractantului, fără a depăși 15 zile de la data semnării contractului de achiziție publică.

13.2 Constituirea garanției de bună execuție se face în conformitate cu prevederile art. 154  din Legea nr. 98/2016 privind achizițiile publice, coroborat cu 39 si art. 40 din H.G nr. 395/2016.

În cazul în care pe parcursul executării contractului de achiziție publica se suplimentează valoarea acestuia, contractantul are obligația de a completa garanția de buna execuție în corelație cu noua valoare a contactului de achiziție publica, conform art. 39, alin (5) din HG nr. 395/2016.
Garanția de bună execuție trebuie să fie irevocabilă și necondiţionată și se constituie prin:

a) virament bancar;  

b) instrumente de garantare emise în condiţiile legii astfel:  

   (i) scrisori de garanţie emise de instituţii de credit bancare din România sau din alt stat;  

   (ii) scrisori de garanţie emise de instituţii financiare nebancare din România sau din alt stat pentru achiziţiile de lucrări a căror valoare estimată este mai mică sau egală cu 40.000.000 lei fără TVA şi respectiv pentru achiziţiile de produse sau servicii a căror valoare estimată este mai mică sau egală cu 7.000.000 lei fără TVA;  

   (iii) asigurări de garanţii emise:  

   - fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;  

   - fie de societăţi de asigurare din state terţe prin sucursale autorizate în România de către Autoritatea de Supraveghere Financiară;  

   c) depunerea la casierie a unor sume în numerar dacă valoarea este mai mică de 5.000 lei;  

   d) reţineri succesive din sumele datorate pentru facturi parţiale, în cazul garanţiei de bună execuţie;  

   e) combinarea a două sau mai multe dintre modalităţile de constituire prevăzute la lit. a)-c).  

13.3 Neconstituirea garanției de bună execuție în termenul indicat atrage de la sine rezilierea de drept a contractului, fără punere în întârziere sau îndeplinirea unei formalități prealabile de către Achizitor.
13.4  Achizitorul are obligația de a elibera/ restitui garanția de bună execuție în cel mult  14 zile de la  data îndeplinirii de către contractant a obligațiilor asumate prin contractul de achiziție publică, dacă nu a ridicat până la acea dată pretenții asupra ei. Garanția tehnică este distinctă de garanția de bună execuție.

14. MODALITĂŢI  DE  PLATĂ

14.1 Achizitorul se obligă să plătească Furnizorului preţul contractului, pe baza facturii emise pentru produsele furnizate şi recepționate fără obiecțiuni, însoțită de documentele justificative.

14.2 Plata se va efectua cu OP, în contul de trezorerie al operatorului economic, după recepția produselor, în termen de 30 de zile de la primirea facturii prin sistemul e-Factura.

Factura va avea menționat: numărul și data contractului, obiectul contractului, datele de emitere și scadență.

14.3 Dacă factura are elemente greșite și/sau greșeli de calcul identificate de Achizitor și sunt necesare revizuiri, clarificări suplimentare sau alte documente suport din partea Furnizorului, termenul de 30 de zile pentru plata facturii se suspendă. Repunerea în termen se face de la momentul îndeplinirii condițiilor de formă și de fond ale facturii.

14.4 Furnizorul este direct răspunzător de corectitudinea și exactitatea datelor înscrise în facturi și se obligă să restituie sumele necuvenite/încasate în plus.

15. ACTUALIZAREA PREŢULUI CONTRACTULUI

15.1 Pentru produsele livrate, plățile datorate de achizitor furnizorului sunt cele menționate în prezentul contract. Prețul contractului este ferm pe toată durata derulării acestuia și nu se actualizează.
16. SANCȚIUNI pentru neîndeplinirea culpabilă a obligaţiilor

16.1. In cazul în care, din vina sa exclusivă, Furnizorul nu își execută obligaţiile asumate prin contract, atunci Achizitorul are dreptul de a deduce din preţul contractului, ca penalităţi, o sumă echivalentă cu o cotă procentuală de 0,01% pe zi din preţul contractului, pentru fiecare zi de întârziere, până la îndeplinirea, efectivă a obligaţiilor. 

6.2 Nerespectarea obligațiilor asumate prin prezentul contract de către una dintre părți, în mod culpabil și repetat, dă dreptul părții lezate de a considera contractul de drept reziliat și de a pretinde plata de daune-interese.

16.3 In cazul în care Achizitorul nu onorează facturile în termenul prevăzut în contract, atunci Furnizorul are dreptul de a aplica penalităţi, în procent de 0,01% pe zi din valoarea facturii neachitate, pentru fiecare zi de întârziere, până la îndeplinirea, efectivă a obligaţiilor, însă fără ca penalitățile să poată depăși valoarea facturii pentru care se aplică. 

17. AMENDAMENTE

17.1 Părţile contractante au dreptul, pe durata îndeplinirii contractului, de a conveni modificarea clauzelor prezentului contract în condițiile prevăzute de art. 221-222 din Legea 98/2016.

17.2 Orice modificare a prevederilor contractului se face cu acordul ambelor părți, prin semnarea unui act adițional.

18. ÎNCETAREA CONTRACTULUI:

18.1 Prezentul contract încetează în următoarele situații:

a) prin executarea de către ambele părți contractante a  tuturor obligațiilor ce le revin conform prezentului contract și legislației aplicabile;

b) prin acordul părților, consemnat în scris;

c) prin reziliere/rezoluțiune, în cazul în care una din părți nu își execută sau execută necorespunzător  obligațiile contractuale;
d) prin denunțare unilaterală, conform dispozițiilor prezentului contract;
e) în caz de forţă majoră.
18.2 Achizitorul își rezervă dreptul de a renunța la contract, printr-o notificare scrisă adresată furnizorului, fără nici o compensație, dacă acesta din urmă dă faliment, cu condiția ca această anulare să nu prejudicieze sau să afecteze dreptul la acțiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.
18.3 Achizitorul îşi rezervă dreptul de a solicita denunţarea contractului aflat în derulare, prin notificare transmisă administratorului judiciar/lichidatorului în situaţia în care furnizorul a intrat în insolvență, în condiţiile stabilite de Legea nr. 85/2014, fără ca denunţarea să prejudicieze sau să afecteze dreptul la acţiune sau despăgubire pentru furnizor, cu respectarea prevederilor art. 167 alin. (1) lit. b) și alin. (2) din Legea nr. 98/2016.
18.4 Cazuri specifice de încetare a contractului de achiziţie publică: Fără a aduce atingere dispoziţiilor dreptului comun privind încetarea contractelor sau dreptului autorităţii contractante de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, Achizitorul are dreptul de a denunţa unilateral un contract de achiziţie publică în perioada de valabilitate a acestuia în una dintre următoarele situaţii:

a) Furnizorul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164 – 167 din Legea nr. 98/2016;

b) contractul nu ar fi trebuit să fie atribuit Furnizorului, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.
18.5 Rezilierea prezentului contract nu va avea niciun efect asupra obligațiilor deja scadente între părțile contractante.
18.6 Părțile sunt de drept în întârziere prin simplul fapt al nerespectării clauzelor prezentului contract.
19. CESIUNEA 

19.1 Furnizorul are obligaţia de a nu transfera, total sau parţial, unei terţe părţi, obligațiile sale asumate prin contract.

19.2 Furnizorul poate cesiona dreptul său de a încasa prețul serviciilor prestate, în condiţiile legii.

19.3 Solicitările de plată către terți pot fi onorate numai după operarea unei cesiuni în condițiile de mai sus.

19.4 Cesiunea nu va exonera furnizorul de nicio responsabilitate privind obligaţiile asumate prin contract.

20. FORŢA MAJORĂ și CAZUL FORTUIT
20.1 Forța majoră reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricarei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia dintre părţi.

20.2 Forţa majoră este constatată de o autoritate competentă.

20.3 Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţioneaza.

20.4 Îndeplinirea contractului va fi suspendata în perioada de acţiune a forţei majore, dar fără a prejudicia drepturile ce li se cuveneau părţilor pâna la apariţia acesteia.

20.5 Partea contractantă care invoca forţa majoră are obligaţia de a notifica celeilalte părţi, imediat şi în mod complet, producerea acesteia şi sa ia orice masuri care îi stau la dispoziţie în vederea limitării consecinţelor.

20.6 Partea contractantă care invoca forţa majora are obligaţia de a notifica celeilalte părţi încetarea cauzei acesteia în maximum 15 zile de la încetare.

20.7 Dacă forţa majoră acţionează sau se estimează că va acţiona o perioada mai mare de 6 luni, fiecare parte va avea dreptul să notifice celeilalte parţi încetarea de drept a prezentului contract, fără ca vreuna din părţi să poată pretinde celeilalte daune-interese.
20.8 Cazul fortuit este un eveniment care nu poate fi prevăzut nici împiedicat de către partea care ar fi trebuit să răspundă dacă evenimentul nu s-ar fi produs.

21.  CONFLICTUL DE INTERESE 
21.1  Furnizorul și Achizitorul vor lua toate măsurile necesare pentru a preveni sau îndepărta orice situație de conflict de interese care are sau poate avea ca efect compromiterea executării contractului, în mod obiectiv și imparțial. 

22. DATELE CU CARACTER PERSONAL

Datele cu caracter personal ale reprezentanților Părţilor, în calitate de operatori de date, sau persoanele împuternicite, care prelucrează date cu caracter personal, vor avea acces în derularea prezentului contract, se vor prelucra în condițiile Regulamentului (UE) 2016/679 - privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).

Părţile nu prefigurează ca în baza prezentului Contract să fie transmise alte date cu caracter personal decât informaţiile de contact ale persoanelor implicate în executarea Contractului din partea Părţilor, afiliaţilor sau subcontractorilor acestora, respectiv a reprezentanţilor legali/împuterniciţilor acestora, respectiv nume, prenume, funcţia, adresa de business, nr. de telefon şi email de business, precum şi date ce privesc executarea contractului, semnături etc.

Operatorul de date va prelucra datele cu caracter personal ale celeilalte Părţi/reprezentanților celeilalte Părţi în scopul executării acestui Contract, precum şi pentru a-și îndeplini obligațiile care îi sunt impuse de legislația aplicabilă, precum şi în scopuri legitime, cum ar fi prevenirea fraudei, realizarea raportărilor interne, aplicarea măsurilor de analiză a clientelei conform legislației aplicabile etc., în condițiile Regulamentului General privind protecția datelor.

Părţile au obligația de a informa direct, conform art. 12 şi 13 din Regulamentul General privind protecția datelor, reprezentanții sau salariații săi împuterniciți cu privire la prelucrarea datelor lor de către cealaltă parte, pentru scopuri de gestionare a Contractului, pentru verificările şi raportările prevăzute de legislația aplicabilă, pentru îndeplinirea unei obligații legale, cum ar fi Legea nr. 656/2002 pentru prevenirea şi sancționarea spălării banilor, precum şi pentru instituirea unor măsuri de prevenire şi combatere a finanțării actelor de terorism, precum şi în alte scopuri legitime în funcție de relația contractuală.

Părţile vor asigura standardele de securitate cu privire la datele cu caracter personal, așa cum prevede articolul 32 din Regulamentului General privind protecția datelor. Astfel Părţile se obligă să ia și să aplice toate măsurile tehnice și operaționale adecvate în vederea protejării datelor cu caracter personal împotriva oricăror distrugeri accidentale sau ilegale, pierderi, modificări, dezvăluiri sau acces neautorizat și împotriva procesării ilegale.

Persoanele vizate ale căror date sunt prelucrate astfel de Părţi au drepturile prevăzute de către articolele 15 -22 din Regulamentului General privind protecția datelor, respectiv:

•        dreptul de acces la date conform art. 15;

•        dreptul de rectificare a datelor, conform art. 16;

•        dreptul de ștergere a datelor, conform art. 17;

•        dreptul la restricționarea datelor, conform art. 18;

•        dreptul la portabilitatea datelor, conform art. 20;

•        dreptul de a obiecta, conform art. 21;

•        dreptul de a nu fi supus unei decizii individuale automatizate, inclusiv profilare, conform art. 22;

•        dreptul de a vă adresa Autorității Naționale pentru Supravegherea Prelucrării Datelor cu Caracter Personal și justiției.

Toate aceste drepturi pot să fie exercitate de către persoana vizată printr-o cerere scrisă, semnată şi datată, transmisă datele de contact ale părților din prezentul contract.

Partea va răspunde acestei solicitări în termen de 30 de zile în condiţiile prevăzute de Regulamentul General privind protecţia datelor.

De asemenea, Responsabilului cu protecția datelor al fiecărei Părţi poate fi contactat, prin poştă, la adresa sediului Părţii, menționând ca destinatar pe plicul de corespondenţă numele Societăţii, în atenţia „Responsabilului cu protecția datelor".
23. SOLUŢIONAREA LITIGIILOR

23.1 Achizitorul şi Furnizorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

23.2 Dacă, după 15 de zile de la începerea acestor tratative neoficiale, Achizitorul şi Furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente. 
24. LIMBA CARE GUVERNEAZĂ CONTRACTUL
24.1 - Limba care guvernează contractul este limba română.
25. COMUNICĂRI

25.1 (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat, atât în momentul transmiterii, cât şi în momentul primirii.

25.2 Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.
26. LEGEA APLICABILĂ CONTRACTULUI

26.1 - Contractul va fi interpretat conform legilor din România.

Prezentul Contract de furnizare nr. ...... din ..........2026, pentru ..........., a fost încheiat astăzi, ...........2026, în 2 exemplare originale, un exemplar pentru Achizitor şi un exemplar pentru Furnizor, ambele având aceeași valoare juridică.
        ACHIZITOR,





            FURNIZOR,
                        A.N.P.C.


                                   S.C. .............. S.R.L.                       

                      Preşedinte,                                                                   
           Director general D.G.E.R.U.,

           Director Direcția Economică,

         Director general D.G.J.A.E.,

         Director general D.G.C.S.P.,

        Director D.T.L.L.M.P.P.P.P.K., 

                 Consilier juridic,           
                         CFP
            Șef serviciu S.A.P.A.,
           Consilier achiziții publice,   
            Responsabil contract,

